ZMLUVA O PREPRAVE VECI

uzavretá podľa ustanovenia § 610 a nasl. zákona číslo 513/1991 Zb. Obchodný zákonník v znení neskorších predpisov (ďalej ako „Obchodný zákonník“)

**MEDZI**

**Obchodné meno:** **Košická Futbalová Aréna a. s.**

Sídlo: Trieda SNP 48/A, Košice 040 11

Právna forma: akciová spoločnosť

Štatutárny orgán: Mgr. Marcel Gibóda – predseda predstavenstva

Ing. Ján Varga – člen predstavenstva

Ing. Stanislav Petráš – člen predstavenstva

Registrácia: zapísaný v Obchodnom registri Okresného súdu Košice I, oddiel: Sa, vložka číslo: 1636/V

IČO: 47 845 660

DIČ: 2024132704

IČ DPH: SK2024132704

(ďalej len „**Odosielateľ**“ alebo aj „**pôvodca odpadu**“)

a

**Obchodné meno: \_**

Sídlo: **\_**

IČO: **\_**

Zápis: **\_**

**\_**

V mene spoločnosti koná **\_**

(ďalej len „**Dopravca**“)

(Odosielateľ a Dopravca spoločne ďalej len ako „**Zmluvné strany**“ a každý jednotlivo ďalej len ako „**Zmluvná strana**“)

**VZHĽADOM K TOMU, ŽE:**

1. Odosielateľ je stavebníkom stavby „Košická futbalová aréna“, na ktorú bolo vydané stavebné povolenie – rozhodnutie Obce Čaňa č. 445/2018-Ča zo dňa 09.11.2018, ktoré nadobudlo právoplatnosť dňa 14.12.2018 (ďalej len „**stavebné povolenie KFA**“) v rámci ktorej vznikla ako stavebný odpad – výkopová zemina (kód odpadu 17 05 06 výkopová zemina iná ako uvedená v 17 05 05, Kategória „O“ – ostatný odpad) a to pre účely tejto zmluvy v objeme **30.525 m3 (cca 52.000 ton)** výkopovej zeminy (ďalej len „**výkopová zemina**“);
2. Dopravca je obchodnou spoločnosťou oprávnenou vykonávať podnikateľskú činnosť, predmetom ktorej je poskytovanie dopravných služieb v nákladnej doprave formou prepravy tovaru a iných vecí a súvisiacich služieb poskytovaných odosielateľom alebo príjemcom tovaru pri nakládke, vykládke a počas prepravy cestnými motorovými vozidlami, ktoré sú na tento účel typovo schválené (ďalej len „**motorové vozidlo/á**“ alebo aj „**mechanizmy**“).

uvážiac príslušné záväzky, vyhlásenia a záruky obsiahnuté v tejto Zmluve o preprave veci  
(ďalej len „**Zmluva**“), a zamýšľajúc byť právne viazaní touto Zmluvou, sa Zmluvné strany dohodli na nasledovnom

1. **PREDMET ZMLUVY**
   1. Predmetom Zmluvy je záväzok Dopravcu vykonať vnútroštátnu cestnú prepravu výkopovej zeminy, vrátanej jej naloženia v mieste nakládky špecifikovanom v bode 2.1 článku 2 tejto Zmluvy a jej vyloženia v miestach dočasného uskladnenia špecifikovaných v písmene i) a písmene ii) bodu 2.2 článku 2 tejto Zmluvy (ďalej len „**preprava výkopovej zeminy**“ alebo aj „**predmet plnenia**“) a záväzok Odosielateľa zaplatiť Dopravcovi odplatu spôsobom a v rozsahu dohodnutom v bode 4.1 článku 4 tejto Zmluvy a poskytnúť Dopravcovi potrebnú súčinnosť.
   2. Zmluvné strany sa v súlade s § 262 Obchodného zákonníka dohodli, že Odosielateľ bude odovzdávať výkopovú zeminu Dopravcovi v súlade s právnymi predpismi na úseku odpadového hospodárstva a Dopravca bude vykonávať prepravu výkopovej zeminy v súlade s §610 a nasl. Obchodného zákonníka, ustanoveniami súvisiacich medzinárodných predpisov a noriem platných pre cestnú dopravu.
   3. V nadväznosti na bod 1.1 tohto článku Zmluvy bude Odosielateľ odovzdávať Dopravcovi výlučne výkopovú zeminu správne zaradenú pod kód odpadu 17 05 06 výkopová zemina iná ako uvedená v 17 05 05, Kategória „O“ – ostatný odpad, a to v predpokladanom objeme 30.525 m2 (cca 52.000 ton) výkopovej zeminy.
2. **MIESTO ODOVZDANIA A PREVZATIA VÝKOPOVEJ ZEMINY A DOPRAVA VÝKOPOVEJ ZEMINY**
   1. Zmluvné strany sa dohodli, že výkopová zemina bude Odosielateľom odovzdaná a Dopravcom naložená mechanizmami Dopravcu na motorové vozidlá Dopravcu v mieste pôvodu výkopovej zeminy, a to pozemku – parcely registra C-KN č. 501/632 s výmerou 14546 m2, druh pozemku zastavaná plocha a nádvorie v katastrálnom území Južné Mesto, obec Košice – Juh, okres Košice IV, zapísanej na liste vlastníctva č. 11650 vedenom Okresným úradom Košice, katastrálnym odborom nachádzajúcom sa v areáli Košickej futbalovej arény na adrese Pri prachárni 13, 040 11 Košice (ďalej len „**miesto nakládky**“).
   2. Zmluvné strany sa dohodli, že výkopová zemina bude prepravená Dopravcom, vyložená mechanizmami Dopravcu z motorových vozidiel Dopravcu a Dopravcom odovzdaná Odosielateľovi alebo poverenej osobe Odosielateľa v miestach dočasného uloženia výkopovej zeminy, a to na nehnuteľnostiach identifikovaných nasledovne:
3. Nehnuteľnosti nachádzajúce sa v katastrálnom území Nižná Úvrať, obec Košice – Vyšné Opátske, okres Košice IV, zapísaných na liste vlastníctva č. 11481, č. 12482 a č. 12726 vedenom Okresným úradom Košice, katastrálnym odborom a to pozemkom:
4. parcely registra C-KN č. 1388/27 s výmerou 5191 m2, druh pozemku ostatná plocha
5. parcely registra C-KN č. 1388/28 s výmerou 228 m2, druh pozemku ostatná plocha
6. parcely registra C-KN č. 1388/29 s výmerou 686 m2, druh pozemku ostatná plocha
7. parcely registra C-KN č. 1388/30 s výmerou 1079 m2, druh pozemku ostatná plocha

(ďalej len „**miesto dočasného uskladnenia č.1**“).

Miesto dočasného uskladnenia č.1 výkopovej zeminy je vyznačené v prílohe č. 1 k tejto zmluve, ktorá tvorí jej neoddeliteľnú súčasť.

1. nehnuteľnosti nachádzajúce sa v katastrálnom území Nižná Úvrať, obec Košice – Vyšné Opátske, okres Košice IV, zapísaných na liste vlastníctva č. 12493 vedenom Okresným úradom Košice, katastrálnym odborom a to pozemkov:
2. parcely registra C-KN č.1387/151 s výmerou 624 m2, druh pozemku orná pôda
3. parcely registra C-KN č.1387/152 s výmerou 33 m2, druh pozemku orná pôda
4. parcely registra C-KN č.1388/22 s výmerou 1352 m2, druh pozemku ostatná plocha
5. parcely registra C-KN č.1388/23 s výmerou 286 m2, druh pozemku ostatná plocha
6. parcely registra C-KN č.1388/24 s výmerou 374 m2, druh pozemku ostatná plocha
7. parcely registra C-KN č.1388/25 s výmerou 222 m2, druh pozemku ostatná plocha
8. parcely registra C-KN č.1388/26 s výmerou 398 m2, druh pozemku ostatná plocha
9. parcely registra C-KN č.1388/33 s výmerou 63 m2, druh pozemku ostatná plocha

(ďalej len „**miesto dočasného uskladnenia č.2**“).

(miesto dočasného uskladnenia č. 1 a miesto dočasného uskladnenia č. 2 spolu aj ako „**miesta dočasného uskladnenia**“ alebo jednotlivo „**miesto dočasného uskladnenia**“)

Miesto dočasného uskladnenia č.2 výkopovej zeminy je vyznačené v prílohe č. 2 k tejto zmluve, ktorá tvorí jej neoddeliteľnú súčasť.

* 1. Za prepravu výkopovej zeminy vrátane jej naloženia v mieste nakládky až do momentu jej vyloženia z motorových vozidiel Dopravcu v mieste dočasného uskladnenia zodpovedá Dopravca. Dopravca sa zaväzuje zabezpečiť, aby boli v súvislosti s prepravou výkopovej zeminy dodržiavané právnymi predpismi stanovené povinnosti a aby bola výkopová zemina do miesta dočasného uskladnenia prepravovaná po cestnej komunikácii alebo iných komunikáciách zriadenými v súlade s právnymi predpismi.
  2. Zmluvné strany sa dohodli, že v rámci vzájomnej súčinnosti pri plnení tejto Zmluvy sa budú snažiť prijať také organizačné opatrenia, ktoré možno v čo najväčšom rozsahu umožnia prispôsobiť odovzdávanie a preberanie výkopovej zeminy kapacitným potrebám; podrobnosti budú riešené poverenými osobami Zmluvných strán. V prípade, pokiaľ to bude pre prispôsobenie kapacitným potrebám potrebné, Dopravca umožní Odosielateľovi alebo poverenej osobe Odosielateľa prevádzkovanie potrebných technických prostriedkov v rámci miest dočasného uskladnenia, pričom pri ich prevádzke budú rešpektované pokyny Odosielateľa alebo poverenej osoby Odosielateľa.
  3. **Čistenie komunikácií.** Dopravca je zodpovedný za čistenie komunikácii využívaných na prepravu výkopovej zeminy z miesta nakládky až do miest dočasného uloženia (ďalej len „**komunikácia**“) Dopravca je ďalej zodpovedný za vykonávanie opatrení pre znižovanie dopadov prepravy výkopovej zeminy na životné prostredie. Dopravca pre prípad poškodenia alebo znečistenia cestných komunikácií užívaných pre účely prepravy výkopovej zeminy, a to v súvislosti s touto prepravou, Odosielateľa ubezpečuje, že má záujem postupovať v takom prípade, v súlade s príslušnými právnymi predpismi a prípadnú škodu v celom rozsahu ako vznikla nahradiť a/alebo navrátiť poškodené cestné komunikácie na vlastné náklady do pôvodného stavu pre ich poškodením. Odosielateľ má právo vyzvať Dopravcu na čistenie komunikácie a Dopravca má povinnosť vyčistiť komunikácie v lehote, ktorú mu vo výzve Odosielateľ určí. V prípade ak Dopravca nesplní túto povinnosť v určenej lehote má Odosielateľ právo vyčistiť komunikáciu svojpomocne. Na uvedený postup Dopravaca výslovne udeľuje svoj súhlas a zaväzuje sa všetky takto vzniknuté náklady Odosielateľovi uhradiť bez zbytočného odkladu potom, ako mu bude Odosielateľom oznámená celková suma nákladov spojených s vyčistením komunikácie.

1. **OBJEDNÁVKA, POTVRZOVANIE PREVZATIA A ODOVZDANIA VÝKOPOVEJ ZEMINY, MERANIE ODOVZDANEJ VÝKOPOVEJ ZEMINY**
   1. **Objednávka.**
      1. Dopravca sa zaväzuje prepraviť výkopovú zeminu na základe objednávky vystavenej Odosielateľom najneskôr do tridsať (30) dní od doručenia objednávky.
   2. Odosielateľ odošle Dopravcovi vystavenú objednávku elektronicky na emailovú adresu Dopravcu \_\_@\_\_.
      1. **Náležitosti objednávky**. Objednávka musí obsahovať nasledovné náležitosti:

* identifikačné údaje Dopravcu, obchodné meno, adresu jeho sídla, miesta podnikania, prípadne prevádzkarne, jeho identifikačné číslo a jeho identifikačné číslo pre daň z pridanej hodnoty,
* identifikačné údaje Odosielateľa, obchodné meno, adresu jeho sídla, miesta podnikania, prípadne prevádzkarne, jeho identifikačné číslo a jeho identifikačné číslo pre daň z pridanej hodnoty,
* poradové číslo objednávky,
* miesto nakládky,
* konkrétne miesto dočasného umiestnenia (v prípade potreby špecifikované, konkrétnou parcelou registra CK-N),
* meno, priezvisko a kontaktné údaje osoby poverenej Odosielateľom v mieste nakládky,
* meno, priezvisko a kontaktné údaje osoby poverenej Odosielateľom v mieste dočasného umiestnenia,
* dátum a čas kedy má Dopravca prevziať výkopovú zeminu v mieste nakládky,
* dátum a čas kedy má Dopravca odovzdať výkopovú zeminu v mieste dočasného umiestnenia,
* špecifikáciu prepravovanej výkopovej zeminy, najme druh a jej množstvo určené v tonách alebo metroch kubických, resp. iné dostupné známe špecifiká (predpokladaná hmotnosť, fotodokumentácia a pod.),
* meno, priezvisko a podpis Odosielateľa alebo poverenej osoby Odosielateľa

(ďalej len „**objednávka**“)

Vzor objednávky tvorí prílohu č. 3 k tejto Zmluve, ktorá tvorí jej neoddeliteľnú súčasť.

* 1. **Potvrdzovanie prevzatia a odovzdávania výkopovej zeminy.**
     1. **Dodací list.** Zmluvné strany sa dohodli, že Odosielateľ Dopravcovi písomne potvrdí prevzatie výkopovej zeminy určenej na prepravu v dodacom liste. Dodací list bude vyhotovený v troch rovnopisoch pričom jeden (1) rovnopis je určený pre Odosielateľa jeden (1) rovnopis je určený pre Dopravcu a a jeden rovnopis pre poverenú osobu Odosielateľa (poverená osoba na mieste dočasného uskladnenia).
     2. **Náležitosti dodacieho listu**. Dodací list musí obsahovať nasledovné náležitosti:
* identifikačné údaje Dopravcu, obchodné meno, adresu jeho sídla, miesta podnikania, prípadne prevádzkarne, jeho identifikačné číslo a jeho identifikačné číslo pre daň z pridanej hodnoty,
* identifikačné údaje Odosielateľa, obchodné meno, adresu jeho sídla, miesta podnikania, prípadne prevádzkarne, jeho identifikačné číslo a jeho identifikačné číslo pre daň z pridanej hodnoty,
* poradové číslo dodacieho listu,
* miesto a čas nakládky,
* konkrétne miesto dočasného umiestnenia (v prípade potreby špecifikované, konkrétnou parcelou registra CK-N),
* meno, priezvisko a kontaktné údaje osoby poverenej Odosielateľom v mieste nakládky,
* meno, priezvisko a kontaktné údaje osoby poverenej Odosielateľom v mieste dočasného umiestnenia,
* dátum a čas prevzatia výkopovej zeminy Dopravcom v mieste nakládky,
* dátum a čas odovzdania výkopovej zeminy Dopravcom v mieste dočasného uskladnenia,
* špecifikáciu prepravovanej výkopovej zeminy, najme druh a jej množstvo určené v tonách alebo metroch kubických, resp. iné dostupné údaje
* evidenčné číslo motorového vozidla, ktoré prepravu výkopovej zeminy zabezpečuje,
* meno, priezvisko a podpis vodiča Dopravcu, ktorý prepravu výkopovej zeminy na základe príslušnej objednávky vykoná,
* meno, priezvisko a podpis Odosielateľa alebo poverenej osoby Odosielateľa

(ďalej len„**dodací list**“)

Vzor dodacieho listu tvorí prílohu č.4 k tejto zmluve, ktorá tvorí jej neoddeliteľnú súčasť.

* 1. Dopravca sa zaväzuje, že údaje, ktoré na Dodacom liste z objektívnych dôvodov nevyplní Odosielateľ, vyplní Dopravca a následne elektronicky bezodkladne oznámi na emailovú adresu Odosielateľa \_\_@\_\_ , najmä informácie týkajúce sa:
* dátum a čas prevzatia výkopovej zeminy Dopravcom v mieste nakládky
* dátum a čas odovzdania výkopovej zeminy Dopravcom v mieste dočasného uskladnenia,
* evidenčné číslo motorového vozidla, ktoré prepravu výkopovej zeminy zabezpečuje,
* meno, priezvisko a podpis vodiča Dopravcu, ktorý prepravu výkopovej zeminy na základe príslušnej objednávky vykoná.
  1. Za zničený alebo stratený dodací list je povinný Dopravca vydať odosielateľovi nový dodací list s vyznačením, že ide o náhradný dodací list.
  2. Odosielateľ odovzdá Dopravcovi všetky potrebné osobitné listiny potrebné k preprave výkopovej zeminy, najneskôr pri odovzdaní výkopovej zeminy na prepravu výkopovej zeminy ak sa zmluvné strany nedohodnú inak.
  3. Množstvo odovzdanej výkopovej zeminy bude v prípade pochybností overené geodetickým zameraním na miestach dočasného uskladnenia. Zmluvné strany sa dohodli, že náklady na geodetické zameranie v mieste/miestach dočasného uskladnenia výkopovej zeminy znáša Odosielateľ.
  4. **Právo Odosielateľa prerušiť prepravu výkopovej zeminy.**

Odosielateľ si vyhradzuje právo prerušiť prepravu výkopovej zeminy po nevyhnutnú dobu, najmä z dôvodu konania športovo-kultúrneho podujatia v objekte Košickej futbalovej arény, nachádzajúcej sa bezprostrednej blízkosti miesta nakládky.

* + 1. Z dôvodu prerušenia prepravy výkopovej zeminy zo strany Odosielateľa sa Dopravca nedostáva do omeškanie a lehota pre Dopravcu na prepravu výkopovej zeminy uvedená v objednávke sa primerane predlžuje o dobu, po ktorú trvá prerušenie prepravy výkopovej zeminy z dôvodu, ktorý Odosielateľ Dopravcovi oznámi.
    2. Z dôvodu prerušenia prepravy výkopovej zeminy zo strany Odosielateľa Dopravcovi voči Odosielateľovi nevzniká právo uplatňovať si žiadne nároky, ktoré Dopravcovi v súvislosti s prerušením prepravy výkopovej zeminy vzniknú.

1. **ODPLATA A PLATOBNÉ PODMIENKY**
   1. **Odplata.**

Zmluvné strany sa dohodli, na odplate za prepravu výkopovej zeminy takto:

1. Jednotková cena za prepravu výkopovej zeminy za jednu meter kubický (m3) výkopovej zeminy je \_\_\_ Euro bez DPH (slovom: \_\_) (ďalej len „**jednotková cena**“),
2. Celková cena za prepravu výkopovej zeminy v celkovom objeme **30.525 m3 (cca 52.000 ton)** je\_\_\_ Euro bez DPH (slovom: \_\_) (ďalej len „**celková cena**“).
   1. Pre vylúčenie akýchkoľvek pochybností sa Zmluvné strany dohodli, že jednotková cena a celková cena podľa bodu 4.1 tohto článku Zmluvy obsahuje:
3. prevzatie výkopovej zeminy Dopravcom od Odosielateľa alebo poverenej osoby Odosielateľa v mieste nakládky a
4. naloženie výkopovej zeminy mechanizmami Dopravcu na motorové vozidlá Dopravcu v mieste nakládky a
5. vyloženie výkopovej zeminy mechanizmami Dopravcu z motorových vozidiel Dopravcu v mieste dočasného uskladnenia a
6. odovzdanie výkopovej zeminy Dopravcom Odosielateľovi alebo poverenej osobe Odosielateľa v mieste dočasného uskladnenia a
7. všetky ostatné náklady Dopravcu vynaložené na prepravu výkopovej zeminy, ktoré mu v rámci plnenia tejto Zmluvy vzniknú.
   1. **DPH.** Daň z pridanej hodnoty Dopravca vyúčtuje podľa všeobecne záväzných právnych predpisov účinných v čase vzniku daňovej povinnosti.
   2. Jednotková cena a celková cena podľa bodu 4.1 tohto článku Zmluvy je stanovená podľa § 3 Zákona č. 18/1996 Z. z. o cenách v znení neskorších predpisov.
   3. Zmluvné strany sa dohodli, že jednotková a celková cena podľa bodu 4.1 tohto článku Zmluvy je konečná, vrátane všetkých nákladov, poplatkov či provízií, cla a akýchkoľvek iných nákladov nevyhnutných na riadne plnenie tejto Zmluvy alebo pokút uložených Dopravcovi v rámci plnenia tejto Zmluvy.
   4. **Platobné podmienky**
      1. **Faktúra.** Zmluvné strany sa dohodli, že Dopravca bude fakturovať prepravu výkopovej zeminy formou faktúr na základe dodacích listov odsúhlasených Odosielateľom alebo poverenej osoby Odosielateľa spôsobom v súlade s bodom 3.3.1 článkom 3 tejto Zmluvy.
      2. **Náležitosti faktúry.** Faktúra musí obsahovať nasledovné náležitosti:

* obchodné meno Dopravcu, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
* bankové spojenie Dopravcu (názov a adresa banky poskytovateľa, SWIFT kód),
* číslo bankového účtu v tvare IBAN,
* názov Odosielateľa, adresu jeho sídla, miesta podnikania, prípadne prevádzkarne Odosielateľa a jeho identifikačné číslo pre daň z pridanej hodnoty, ak mu je pridelené,
* poradové číslo faktúry,
* dátum dodania predmetu plnenia, ak tento dátum možno určiť a ak sa odlišuje od dátumu vyhotovenia faktúry,
* dátum vyhotovenia faktúry,
* množstvo prepravenej výkopovej zeminy,
* základ dane z pridanej hodnoty (ďalej aj ako „**DPH**“), jednotkovú cenu bez DPH a prípadnú zľavu,
* sadzbu DPH, údaj o oslobodení od DPH alebo v prípadoch, ak poskytovateľ neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
* výšku DPH spolu v mene EUR,
* celkovú sumu požadovanú na platbu v mene EUR zaokrúhlenú na dve desatinné miesta,
* neoddeliteľnými prílohami faktúry sú objednávky a dodacie listy, na základe ktorým Dopravca Odosielateľovi fakturuje množstvo prepravenej výkopovej zeminy,
* číslo a názov tejto zmluvy.
  + 1. **Splatnosť faktúry.** Dopravca vystaví a odošle faktúry Odosielateľovi mesačne do desiateho (10.) dňa nasledujúceho kalendárneho mesiaca.Lehota splatnosti faktúr je pätnásť (15) dní odo dňa ich jej doručenia do sídla Odosielateľa.
    2. **Právo na vrátenie a opravu faktúry.** Odosielateľ má právo vrátiť Dopravcovi na opravu alebo doplnenie faktúru, ktorá nespĺňa všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov vrátane rozdelenia predmetu fakturácie na jednotlivé druhy dodaných služieb resp. je vystavená nesprávne alebo neobsahuje prílohu podľa tohto článku Zmluvy, pričom sa zastaví plynutie lehoty splatnosti. Nová lehota splatnosti začne plynúť dňom doručenia riadne opravenej, resp. doplnenej faktúry do podateľne v sídle Odosielateľa.

1. **ČAS PLNENIA**
   1. Zmluvné strany sa dohodli, že k prevozu výkopovej zeminy v zmysle tejto Zmluvy bude dochádzať v období najneskôr do **31.12.2022** (ďalej len „**čas plnenia**“).
2. **POVINNOSTI DOPRAVCU**
   1. Dopravca je povinný si zabezpečiť všetky potrebné vyjadrenia, súhlasy a iné rozhodnutia štátnych orgánov nevyhnutné k tomu aby vykonal prepravu výkopovej zeminy v súlade s touto Zmluvou.
   2. Dopravca je povinný prevziať výkopovú zeminu v mieste nakládky v dátume a čase, ktorý mu Odosielateľ v odoslanej objednávke oznámi.
   3. Dopravca je povinný odovzdať výkopovú zeminu v mieste nakládky v dátume a čase, ktorý mu Odosielateľ v odoslanej objednávke oznámi.
   4. Dopravca je povinný mať počas celej doby trvania tejto Zmluvy zabezpečenú dostatočnú kapacitu motorových vozidiel a mechanizmov potrebných na realizáciu predmetu plnenia podľa tejto Zmluvy a využívať na realizáciu predmetu plnenia motorové vozidla a mechanizmy, ktoré sú na tento účel typovo schválené, a to:

* pásové rýpadlo / bager pásový (minimálne 1 ks)
* traktorbager (minimálne 1 ks)
* vyklápacie nákladné vozidlo 8 kolesové (štvornápravové nákladné motorové vozidlá o kapacite 12-15 m3) (minimálne 10 ks)

(ďalej spolu aj ako „**motorové vozidlá**“ alebo „**mechanizmy**|“)

1. **SANKCIE**
   1. Odosielateľ je oprávnený uplatniť voči Dopravcovi pri porušení povinností Dopravcu podľa bodu 3.1.1 v každom jednotlivom prípade zmluvnú pokutu vo výške 1000.- EUR za každý aj začatý deň omeškania so splnením uvedenej povinnosti.
   2. Odosielateľ je oprávnený uplatniť voči Dopravcovi pri porušení povinností Dopravcu podľa bodu 6.2 v každom jednotlivom prípade zmluvnú pokutu vo výške 1000.- EUR za každý aj začatý deň omeškania so splnením uvedenej povinnosti.
   3. Odosielateľ je oprávnený uplatniť voči Dopravcovi pri porušení povinností Dopravcu podľa bodu 6.3 v každom jednotlivom prípade zmluvnú pokutu vo výške 1000.- EUR za každý aj začatý deň omeškania so splnením uvedenej povinnosti.
   4. Odosielateľ je oprávnený uplatniť voči Dopravcovi pri porušení každej jednotlivej povinnosti na úseku  BOZP, PO a ochrany životného prostredia zmluvnú pokutu vo výške 100.- EUR.
   5. Pri opakovanom porušení tej istej povinnosti na úseku BOZP, PO a ochrany životného prostredia je Odosielateľ oprávnený uplatniť voči Dopravcovi zmluvnú pokutu vo výške 500.- EUR.
   6. Odosielateľ je oprávnený uplatniť voči Dopravcovi pri nedodržaní povinnosti mať uzatvorené alebo udržiavať v platnosti poistenie podľa bodu 9.1 článku 9 tejto Zmluvy zmluvnú pokutu vo výške 2.000.- EUR za každý aj začatý deň omeškania so splnením uvedenej povinnosti.
   7. Odosielateľ je oprávnený uplatniť si voči Dopravcovi pri nedodŕžaní povinnosti preukázania skutočnosti a povinnosti v zmysle bodu 9.2 článku 9 tejto Zmluvy, zmluvnú pokutu vo výške 1.000.- EUR za každý aj začatý deň omeškania so splnením uvedenej povinnosti.
   8. Zmluvné pokuty podľa tejto Zmluvy sú splatné na základe vystavenia faktúry oprávnenej Zmluvnej strany so splatnosťou faktúry tridsať (30) dní odo dňa jej vystavenia.
   9. Zaplatením zmluvnej pokuty podľa tejto Zmluvy nie je dotknuté právo na náhradu škody spôsobenej porušením povinnosti, pre prípad porušenia ktorej bola zmluvná pokuta dohodnutá. Náhrada škody môže byť uplatňovaná voči povinnej Zmluvnej strane popri zmluvnej pokute ako aj vo výške presahujúcej zmluvnú pokutu.
   10. Odosielateľ je oprávnený jednostranne započítať proti akejkoľvek (aj nesplatnej) pohľadávke Dopravcu voči Odosielateľovi všetky svoje vzájomné (aj nesplatné) pohľadávky voči Odosielateľovi; Dopravca je oprávnený započítať svoje pohľadávky voči Odosielateľovi len na základe písomnej dohody s Odosielateľom.
   11. Zaplatením zmluvnej pokuty sa Dopravca nezbavuje svojej povinnosti riadne splniť svoj záväzok zo Zmluvy, s ktorého splnením je v omeškaní a ani svojej povinnosti nahradiť spôsobenú škodu v rozsahu presahujúcom uplatnenú zmluvnú pokutu.
2. **ZODPOVEDNOSŤ ZA ŠKODU, BOZP, PO A OCHRANA ŽIVOTNÉHO PROSTREDIA**
   1. Dopravca bude pri realizácii predmetu tejto Zmluvy postupovať s odbornou starostlivosťou a zodpovedá Odosielateľovi za škodu spôsobenú porušením svojich povinností vyplývajúcich z tejto zmluvy, na čo má uzatvorenú poistnú zmluvu podľa bodu 9.1 článku 9. tejto Zmluvy.
   2. Pri plnení tejto Zmluvy sa Dopravca zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „**BOZP**“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „**PO**“) v sídle, priestoroch, objektoch a na pracoviskách Odosielateľa, v ktorých sa bude plniť táto Zmluva, (ďalej len „**Pracovisko**“). Dopravca je povinný ochraňovať a zlepšovať stav životného prostredia a všetkých jeho zložiek (ďalej len „**ŽP**“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto Zmluvy na ŽP. Dopravca preberá vo vzťahu k Odosielateľovi plnú zodpovednosť za ekologickú ujmu, ktorú pri plnení tejto Zmluvy spôsobí.
   3. Dopravca vyhlasuje, že bude vykonávať činnosť podľa tejto Zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú tejto činnosti podľa Zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „**Zamestnanci**“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto Zmluvy, okrem zamestnancov Odosielateľa, a to Dopravca, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.
   4. Dopravca je povinný preukázateľne informovať Zamestnancov o nebezpečenstvách a ohrozeniach, ktoré sa pri plnení Zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal Dopravca alebo Odosielateľ na zaistenie BOZP, PO a ochrany ŽP a ktoré sa vzťahujú všeobecne na zamestnancov a na nimi vykonávané práce na Pracovisku pri plnení tejto Zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, PO a ochranu ŽP platných pre Pracovisko (ďalej len „**Preškolenie**“)..
   5. Odosielateľ nie je povinný zabezpečovať Dopravcovi doprovod na Pracovisku.
   6. Dopravca nesmie na Pracovisku požívať alkoholické nápoje, omamné látky, psychotropné látky alebo prípravky a plniť túto Zmluvu pod ich vplyvom. Ďalej musí dodržiavať zákaz fajčenia.
   7. V rámci ochrany ŽP je Dopravca povinný predchádzať vzniku odpadov a s prípadnými odpadmi vznikajúcimi pri plnení tejto Zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „**OH**“) tak, aby bol naplnený jeho účel.
   8. Dopravca zodpovedá Odosielateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH. Za škodu sa na účely tejto Zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa tohto článku zaťažovali Dopravcu a nie Odosielateľa, ktoré boli Odosielateľovi po vyčerpaní opravných prostriedkoch uložené, ak Odosielateľ riadne a včas umožnil Dopravcovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní Dopravca Odosielateľa písomne požiadal, a ak náklady spojené s uplatňovaním týchto návrhov, opravných prostriedkov a námietok Dopravca Odosielateľovi na jeho žiadosť zaplatil.
   9. Porušovanie pravidiel BOZP, PO a ochrany a tvorby ŽP vrátane OH zo strany Dopravcu oprávňuje Odosielateľa bez ďalšieho kedykoľvek od tejto Zmluvy odstúpiť.
   10. **Regres**. V prípade, ak na základe právoplatného rozhodnutia a/alebo uplatneného nesporného nároku bude Odosielateľ povinný uhradiť akúkoľvek škodu a/alebo sankciu za porušenie povinnosti, ku ktorej došlo zavinením zo strany Dopravcu, zaväzuje sa Dopravca na požiadanie a bez obmedzenia uhradiť Odosielateľovi vzniknutú škodu, a to do výšky uplatnenej náhrady škody a/alebo udelenej sankcie, ako aj prípadných vzniknutých trov správneho alebo súdneho konania. Právo regresu podľa tohto odseku je aplikovateľné len za podmienky, že o všetkých týchto skutočnostiach bol Dopravca preukazne informovaný a  Odosielateľ mu umožnil uplatniť všetky potrebné právne úkony, ktoré by mohli byť považované za potrebné.
   11. Dopravca je povinný́ upozorniť̌ Odosielateľa bez zbytočného odkladu na nevhodné pokyny, dané Dopravcovi Odosielateľom pri preprave výkopovej zeminy. Ak Dopravca pri vykonávaní́ prepravy výkopovej zeminy zistí skryté prekážky znemožňujúce vykonanie prepravy zeminy dohodnutým spôsobom, je Dopravca povinný́ oznámiť̌ to Odosielateľovi bez zbytočného odkladu.
3. **POISTENIE**
   1. Dopravca sa zaväzuje udržiavať počas celej doby trvania Zmluvy platné poistné zmluvy, predmetom, ktorých je:
4. poistenie zodpovednosti za škodu, pričom minimálny limit výšky poistnej zodpovednosti je 60 000 Euro / kalendárny rok.
   1. Dopravca je platnosť a účinnosť poistných zmlúv podľa bodu 9.1 povinný na žiadosť Odosielateľa kedykoľvek bezodkladne preukázať.
5. **DORUČOVANIE**
   1. Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj zasielanie písomností e-mailom v prípadoch, kde to táto Zmluva výslovne predpokladá.
   2. Takéto oznámenia, žiadosti a zasielané dokumenty, ak nie je v zmluve uvedené inak, sa budú považovať za doručené:
6. momentom odovzdania písomnosti osobe oprávnenej prijímať písomnosti za túto Zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) oprávneným zástupcom Zmluvnej strany,
7. uplynutím tretieho (3.) kalendárneho dňa od ich odoslania (v prípade doručovania doporučenou poštou) ak sa uložená zásielka zaslaná na adresu podľa odseku 10.3. tohto článku vrátila späť odosielateľovi;
8. dňom preukázateľného odoslania písomnosti druhej zmluvnej strane, ktorej je adresovaná, na e-mailovú adresu, ktorú táto Zmluvná strana na doručovanie určila (v prípade doručovania písomnosti elektronickou poštou, t.j. e-mailom).
   1. Oznámenia, žiadosti a dokumenty, ktoré majú byť zmluvnej strane doručené, budú, pokiaľ zmluvná strana neoznámila druhej zmluvnej strane iné kontaktné údaje písomným oznámením minimálne desať (10) pracovných dní vopred, druhej zmluvnej strane doručované výlučne na nasledovné adresy:

Odosielateľ: Košická Futbalová Aréna a. s.

Adresa na doručovanie: Trieda SNP 48/A, Košice 040 11

vo veciach zmluvných do rúk: Peter Schmiedl

tel.: +421 903 409 331

e-mail: peter.schmiedl@kfa.kosice.sk

vo veciach technických do rúk: Peter Schmiedl

tel.: +421 903 409 331

e-mail: [peter.schmiedl@kfa.kosice.sk](mailto:peter.schmiedl@kfa.kosice.sk)

Dopravca: \_

adresa: \_

vo veciach zmluvných do rúk: \_

tel: +421\_

e-mail: \_

vo veciach technických do rúk: \_

tel.: +421\_

e-mail: \_

a to proti podpisu oprávnenej osoby.

* 1. Oznámenia, žiadosti a dokumenty doručované podľa zmluvy budú vždy vyhotovené v slovenskom jazyku.

1. **ZÁNIK ZMLUVY**
   1. Zmluvu je možné ukončiť pred uplynutím dohodnutej doby platnosti:
2. vzájomnou dohodou Zmluvných strán,
3. písomnou výpoveďou Odosielateľa bez uvedenia dôvodu,
4. odstúpením Zmluvnej strany od Zmluvy v prípadoch uvedených v zákone,
   1. Výpovedná lehota je desať (10) kalendárnych dní a začína plynúť prvým dňom nasledujúcim po dni, kedy bola výpoveď doručená Dopravcovi.
   2. Zmluvné strany sa dohodli, že ak Odosielateľ neodošle Dopravcovi objednávku v zmysle bodu 3.2 článku 3 tejto Zmluvy najneskôr do uplynutia času plnenia podľa bodu 5.1 článku 5 tejto Zmluvy, Zmluva bez ďalšie zaniká.
   3. Odstúpením od Zmluvy nie je dotknuté právo na zaplatenie zmluvných pokút z dôvodov porušenia povinností podľa tejto Zmluvy, pre prípad porušenia ktorých boli zmluvné pokuty dohodnuté; a zmluvné pokuty môžu byť uplatňované Odosielateľom voči Dopravcovi v plnej výške.
   4. Odstúpenie od Zmluvy je potrebné urobiť písomne, uviesť v ňom konkrétny dôvod odstúpenia tak, aby bol dostatočne určitý a aby nebol zameniteľný z iným dôvodom odstúpenia, inak sa naň neprihliada.
5. **ZÁVEREČNÉ USTANOVENIA**
   1. **Rozhodné právo.** Právne vzťahy, ktoré vzniknú podľa tejto Zmluvy alebo podľa zmluvy, ktorá sa uzavrie na vykonanie tejto Zmluvy pre jednotlivý prípad, sa riadia právnym poriadkom Slovenskej republiky.
   2. **Právomoc súdov.** Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto Zmluvy.
   3. **Písomná dohoda**. Táto Zmluva sa môže meniť alebo zrušiť iba dohodou Zmluvných strán v písomnej forme.
   4. **Oddeliteľnosť.** Ak by ktorékoľvek ustanovenie tejto Zmluvy bolo považované súdom alebo správnym orgánom za úplne alebo čiastočne neplatné, odporovateľné, nevymožiteľné alebo nerozumné, bude v rozsahu tejto neplatnosti, odporovateľnosti, nevymožiteľnosti alebo nerozumnosti považované za oddeliteľné a ostávajúce ustanovenia Zmluvy a zostávajúca časť tohto ustanovenia si zachová platnosť a plnú účinnosť.
   5. **Úplná dohoda.** Táto Zmluva tvorí úplnú dohodu medzi Zmluvnými stranami týkajúcu sa predmetnej záležitosti. Podpisom tejto Zmluvy zanikajú všetky predchádzajúce písomné a ústne dohody súvisiace s predmetom tejto Zmluvy a žiadna zo Zmluvných strán sa nemôže dovolávať zvláštnych v tejto Zmluve neuvedených ústnych dojednaní a dohôd.
   6. **Príloha.** Prílohutejto Zmluvy tvoria:

Príloha č.1 Miesto dočasného uskladnenia č.1

Príloha č.2 Miesto dočasného uskladnenia č.2

Príloha č.3 Vzor objednávky

Príloha č.4 Vzor dodacieho listu

* 1. **Rovnopisy.** Táto Zmluva bola vyhotovená v dvoch (2) rovnopisoch, po jednom (1) pre každú Zmluvnú stranu.
  2. **Platnosť.** Táto Zmluva nadobúda platnosť dňom podpisu oboma zmluvnými stranami a splnením podmienok podľa všeobecne záväzných právnych predpisov.
  3. **Účinnosť.**
     1. Táto Zmluva nadobúda účinnosť dňom nasledujúcim po dni jej zverejnenia v zmysle ustanovenia § 47a Občianskeho zákonníka v znení neskorších predpisov a ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  4. **Spoločné vyhlásenia.**
     1. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že Zmluvu neuzavreli ani v tiesni, ani za nápadne nevýhodných podmienok, že si obsah Zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú
     2. Zmluvné strany súhlasia so zverejnením Zmluvy podľa zákona č. 211/2000 Z. z. o slobodnom prístupe k informáciám v znení neskorších predpisov.

**Za Odosielateľa: Za Dopravcu:**

V Košiciach dňa \_\_\_\_\_\_\_\_ V Košiciach dňa \_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Košická Futbalová Aréna a. s.**